joelniklaus/EU_Wikipedias huggingface dataset:
Οκτάβα (λογοτεχνία)

Οκτάβα λέγεται η στροφή που αποτελείται από οκτώ στίχους, με ποικίλη ομοιοκαταληξία .

Ιστορία
Η οκτάβα εμφανίστηκε στη θρησκευτική και την ηρωική σικελική και ιταλική ποίηση του 13ου αιώνα και αναπτύχθηκε από το στραμπότο ή το καντσόνε.

Ο Βοκάκιος, πρώτος από τους δόκιμους ποιητές της Ιταλίας, χρησιμοποίησε την οκτάβα στην ποίηση του και έγινε μετά από ένα διάστημα η αποκλειστική στροφή της επικής και επικολυρικής ποίησης στην Ιταλία.

Η οκτάβα έφτασε σε τελειότητα τον 16ο αιώνα με τον Τορκουάτο Τάσσο και ιδιαίτερα με τον Λουντοβίκο Αριόστο, του οποίου οι οκτάβες ονομάστηκαν χρυσές. Σε τεχνικές οκτάβες έχει γράψει επίσης το ποίημα του Don Juan ο Λόρδος Βύρων.

Μορφή
Η οκτάβα αποτελείται από οκτώ ενδεκασύλλαβους στίχους κι έχει ποικίλη ομοιοκαταληξία, όπως α β β γ γ δ δ α, α β γ β δ ε α β, α β α γ δ β ε γ κά. Η συνηθέστερη, όμως, μορφή οκτάβας, η οποία είναι σύμφωνη με τον ιταλικό τύπο είναι η α β α β α β γ γ.

Νεοελληνική Λογοτεχνία
Στην νεοελληνική λογοτεχνία η οκτάβα εμφανίζεται στα κυπριακά ερωτικά τραγούδια του 15ου-16ου αιώνα και αργότερα στην ποίηση του  Διονυσίου Σολωμού.

Σε οκτάβες έχουν γράψει ποιήματα ο Ιούλιος Τυπάλδος, ο Γεώργιος Ζαλοκώστας, Δημοσθένης Βαλαβάνης, ο Αλέξανδρος Πάλλης, ο Γεώργιος Βιζυηνός, ο Γεράσιμος Μαρκοράς, ο Ανδρέας Μαρτζώκης, ο Κωστής Παλαμάς, ο Κωνσταντίνος Καβάφης, ο Κωνσταντίνος Χατζόπουλος και ο Κώστας Καρυωτάκης.

Ακολουθεί χαρακτηριστική κλασική οκτάβα του  Διονυσίου Σολωμού.

Καθαρότατον ήλιο επρομηνούσε
της αυγής το δροσάτο ύστερο αστέρι,
σύγνεφο, κατχνιά, δεν απερνούσε,
τ' ουρανού σε κανένα από τα μέρη΄
και από κει κινημένο αργοφυσούσε
τόσο γλυκό στο πρόσωπο τ' αέρι,
που λες και λέει μες στης καρδιάς τα φύλλα
γλυκιά η ζωή και ο θάνατος μαυρίλα.

Ακολουθεί χαρακτηριστική οκτάβα του  Κωνσταντίνου Χατζόπουλου.

Κάπου ένα κύμα τραγουδεί,
κάπου ένας κύκνος κλαίει΄
-Μη μου ξυπνήσεις τ' όνειρο
που γαληνό αργοπλέει
στη μαγεμένη ακρογιαλιά΄
μην τον ξυπνήσεις! Κάπου,
κάπου ένα κύμα τραγουδεί,
κάπου ένας κύκνος κλαίει.

Σημειώσεις

Παραπομπές

Μετρική
Πρωτάθλημα καλαθοσφαίρισης Σλοβενίας

Το Πρωτάθλημα Καλαθοσφαίρισης Σλοβενίας (σλοβενικά: 1. Slovenska Košarkarska Liga), γνωστή ως Liga Nova KBM για εμπορικούς λόγους, είναι το κορυφαίο επαγγελματικό πρωτάθλημα καλαθοσφαίρισης στη Σλοβενία. Διοργανώτρια αρχή του πρωταθλήματος είναι η Ομοσπονδία Καλαθοσφαίρισης Σλοβενίας (KZS).

Ιστορία 
Το πρωτάθλημα ιδρύθηκε το 1991, με την ανακήρυξη της ανεξαρτησίας της Σλοβενίας από τη Σοσιαλιστική Ομοσπονδιακή Δημοκρατία της Γιουγκοσλαβίας. Έως τότε, τα πρωταθλήματα της χώρας βρίσκονταν στο δεύτερο ή στο τρίτο επίπεδο του συστήματος πρωταθλημάτων καλαθοσφαίρισης της Γιουγκοσλαβίας.

Πρωταθλήτριες

Σύνολο τίτλων

Χορηγίες 
Το διάστημα 2009–2016, κύριος χορηγός του πρωταθλήματος ήταν η Telemach, δίνοντας στο πρωτάθλημα την ονομασία «Liga Telemach». Από το 2016, η Nova KBM αποτελεί τον κύριο χορηγό του πρωταθλήματος, το οποίο ονομάζεται «Liga Nova KBM».

Παραπομπές

Εξωτερικοί σύνδεσμοι 
 

Καλαθοσφαίριση στη Σλοβενία
Εθνικά πρωταθλήματα καλαθοσφαίρισης
Πρωτάθλημα καλαθοσφαίρισης Κροατίας

Το Πρωτάθλημα Καλαθοσφαίρισης Κροατίας (κροατικά: A-1  Liga) είναι το κορυφαίο επαγγελματικό πρωτάθλημα καλαθοσφαίρισης στην Κροατία. Διοργανώτρια αρχή του πρωταθλήματος είναι η Κροατική Ομοσπονδία Καλαθοσφαίρισης (HKS).

Δομή 
Η Α-1 Λίγκα, η οποία ακολουθεί τους κανόνες της Διεθνούς Ομοσπονδίας Καλαθοσφαίρισης (FIBA), αποτελείται από 14 ομάδες. 11 ομάδες μετέχουν στην κανονική περίοδο και 3 ομάδες εισέρχονται στα πλέι-οφ του πρωταθλήματος από την περιφερειακή Αδριατική Λίγκα. Η πιο επιτυχημένη ομάδα είναι Τσιμπόνα Ζάγκρεμπ με 20 τίτλους πρωταθλήματος. Τη σεζόν 2019-20 δεν υπήρξε πρωταθλητής καθώς το πρωτάθλημα ακυρώθηκε λόγω της πανδημίας του κορονοϊού.

Πρωταθλήτριες

Σύνολο τίτλων

Παραπομπές

Εξωτερικοί σύνδεσμοι 
 

Καλαθοσφαίριση στην Κροατία
Εθνικά πρωταθλήματα καλαθοσφαίρισης
Εϊτσίρο Όντα

Ο Εϊτσίρο Όντα (, αγγλικά: Eiichiro Oda, 1 Ιανουαρίου 1975 - ) είναι Ιάπωνας mangaka, περισσότερο γνωστός για τη σειρά manga, One Piece. Το One Piece  είναι από τα πιο επιτυχημένα manga σε πωλήσεις παγκοσμίως, ξεπερνώντας τα 400 εκατομμύρια αντίτυπα. Η υψηλή δημοτικότητα της σειράς, τον ανέδειξε σε έναν από τους σπουδαιότερους mangaka, επηρεάζοντας την ιστορία των manga.

Παραπομπές

Εξωτερικοί σύνδεσμοι 
 Εϊτσίρο Όντα στο  Anime News Network's encyclopedia

One Piece
Ιάπωνες δημιουργοί μάνγκα
Πρωτάθλημα καλαθοσφαίρισης Σερβίας

Το Πρωτάθλημα Καλαθοσφαίρισης Σερβίας (σερβικά: Кошаркашка лига Србије, КЛС) είναι το κορυφαίο επαγγελματικό πρωτάθλημα καλαθοσφαίρισης στη Σερβία. Στο πρωτάθλημα συμμετέχουν 18 ομάδες, εκ των οποίων οι τέσσερις μετέχουν και στην Αδριατική Λίγκα.

Δομή 
Το πρωτάθλημα χωρίζεται σε δύο φάσεις. Στην πρώτη φάση, που είναι η κανονική περίοδος του πρωταθλήματος, συμμετέχουν 14 ομάδες, εκ των οποίων οι δύο τελευταίες του βαθμολογικού πίνακα υποβιβάζονται στη Β΄ Κατηγορία, ενώ οι τέσσερις πρώτες προκρίνονται στη δεύτερη φάση του πρωταθλήματος η οποία ονομάζεται «Σουπερλίγκα Σερβίας» (Суперлига Србије).

Στη δεύτερη φάση του πρωταθλήματος μετέχουν 8 ομάδες, οι τέσσερις πρώτες της κανονικής διάρκειας και οι τέσσερις ομάδες της Σερβίας που συμμετέχουν στην Αδριατική Λίγκα. Οι ομάδες χωρίζονται σε δύο ομίλους των τεσσάρων, εκ των οποίων οι δύο πρώτες κάθε ομίλου προκρίνονται στα πλέι-οφ με σκοπό την κατάκτηση του πρωταθλήματος.

Διοργανώτρια αρχή 
Η Καλαθοσφαιρική λίγκα Σερβίας (Košarkaška liga Srbije, KLS) είναι η διοργανώτρια αρχή του ομώνυμου πρωταθλήματος. Συστάθηκε το 2006 από τις 16 ομάδες της Σερβίας που έλαβαν μέρος στο πρωτάθλημα της περιόδου 2006–07. Τα προηγούμενα πρωταθλήματα ως Πρωτάθλημα Γιουγκοσλαβίας (1945-1992)  και μετέπειτα ως Πρωτάθλημα Σερβίας και Μαυροβουνίου (1992-2006), προσμετρώνται μόνο στο σύνολο των πρωταθλημάτων των ομάδων και όχι ως πρωταθλήματα Σερβίας. 

Τη σεζόν 2019-20, το πρωτάθλημα ακυρώθηκε και δεν υπήρξε πρωταθλητής, λόγω της πανδημίας του κορονοϊού.

Πρωταθλήτριες

Σύνολο τίτλων

Χορηγίες 
Το Πρωτάθλημα Καλαθοσφαίρισης της Σερβίας έχει μετονομαστεί με βάση τις εμπορικές συμφωνίες που καθορίζουν τον κύριο χορηγό, όπως και την επίσημη ονομασία του πρωταθλήματος.

 2006–2007: Sinalco Košarkaška liga Srbije
 2007–2009: Swisslion Košarkaška liga Srbije
 2009–2011: Košarkaška liga Srbije
 2011–2013: Agroživ Košarkaška liga Srbije
 2013–2016: Košarkaška liga Srbije
 2016-τώρα: Mozzart liga Srbije

Σημειώσεις

Παραπομπές

Εξωτερικοί σύνδεσμοι 
 

Καλαθοσφαίριση στη Σερβία
Εθνικά πρωταθλήματα καλαθοσφαίρισης
Εθνική Κίνας (καλαθοσφαίριση ανδρών)

Η εθνική ομάδα καλαθοσφαίρισης ανδρών της Κίνας είναι το αντιπροσωπευτικό συγκρότημα της Λαϊκής Δημοκρατίας της Κίνας στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Σλοβενίας (KZS).

Ιστορία 
Η Κίνα αποτελεί την παραδοσιακή δύναμη της ασιατικής καλαθοσφαίρισης, έχοντας κατακτήσει αρκετές φορές το Ασιατικό Πρωτάθλημα. Ωστόσο, η εθνική ομάδα δεν κατάφερε να υπερασπιστεί τον τίτλο της στο ασιατικό πρωτάθλημα καλαθοσφαίρισης του 2007. Αυτό οφείλεται στο γεγονός ότι προκρίθηκε αυτόματα στους Ολυμπιακούς Αγώνες του Πεκίνο το 2008 ως διοργανώτρια χώρα. Ως εκ τούτου, η Κίνα έστειλε τη Β΄ ομάδα στο Ασιατικό Πρωτάθλημα του 2007 και τερμάτισε 10η, ενώ η Α΄ ομάδα συμμετείχε στο Κύπελλο Στάνκοβιτς 2007 που πραγματοποιήθηκε το ίδιο χρονικό διάστημα.

Η εθνική ομάδα της Κίνας ιστορικά δεν είχε καλές επιδόσεις ενάντια σε κορυφαίες μη ασιατικές ομάδες. Ωστόσο, τα τελευταία χρόνια, η Κίνα έχει δείξει ότι μπορεί να κερδίσει τις κορυφαίες ευρωπαϊκές ομάδες. Στους Ολυμπιακούς Αγώνες του 2004 στην Αθήνα, η Κίνα, με προπονητή τον Ντελ Χάρις προχώρησε στην τελική οκτάδα, έπειτα από τη νίκη με 67–66 έναντι της παγκόσμιας πρωταθλήτριας Σερβίας και Μαυροβουνίου.

Στο Παγκόσμιο Πρωτάθλημα του 2006, η Κίνα με προπονητή τον Λιθουανό Γιόνας Καζλάουσκας, προχώρησε επίσης στο δεύτερο γύρο από τον 4ο Όμιλο, επιτυγχάνοντας δύο νίκες εναντίον της Σενεγάλης και της Σλοβενίας ​​σε πέντε αγώνες. Εν συνεχεία όμως γνώρισε την ήττα από τη μετέπειτα φιναλίστ της διοργάνωσης Ελλάδα με 95–64, τερματίζοντας τελικά στη 15η θέση ανάμεσα σε 24 εθνικές ομάδες.

Τα τελευταία χρόνια, η εθνική ομάδα αντιμετώπισε σημαντικά προβλήματα λόγο τραυματισμών των παικτών. Το 2008, ένα μεγάλο ταλέντο της κινεζικής καλαθοσφαίρισης, ο Ξου Γιονγκ αναγκάστηκε να τερματίσει την καριέρα του σε ηλικία 19 ετών καθώς διαγνώστηκε με οστεοσάρκωμα. Το Δεκέμβριο του 2010, ο Γιάο Μινγκ διαγνώστηκε με κάταγμα στον αριστερό αστράγαλό του. Η ζημία είχε σχέση με το διάστρεμμα στον αστράγαλο που υπέστη νωρίτερα αυτό το έτος. Υπήρξαν εικασίες για το κατά πόσο θα μπορούσε να παίξει ξανά.

Όταν τελικά ανακοινώθηκε η απόσυρση του Γιάο Μινγκ από την ενεργό δράση τον Ιούλιο του 2011, θεωρήθηκε ένα μεγάλο πλήγμα για την εθνική ομάδα, η επιτυχία της οποίας εξαρτιόταν σε μεγάλο βαθμό από τον συγκεκριμένο παίκτη αστέρι για πολλά χρόνια. Ωστόσο, οι επικριτές αυτής της άποψης αισιοδοξούν ότι η Κίνα θα συνεχίσει να βελτιώνεται στις διεθνείς διοργανώσεις.

Στατιστικά 
Με βάση την κατάταξη της FIBA τον Νοέμβριο του 2022, η Κίνα βρισκόταν στην 27η θέση στον κόσμο.

Παραπομπές

Εξωτερικοί σύνδεσμοι 

 

Κινας
Βασίλης Ζαχαράκης

Ο Βασίλης Ζαχαράκης (1939-1990) ήταν διακεκριμένος ζωγράφος και ποιητής καταγόμενος από το Σκηνέ Χανίων. 

Σπούδασε στην Ανώτατη Σχολή Καλών Τεχνών Αθηνών Σχέδιο με το Νίκο Νικολάου και Φρέσκο με τον Κώστα Γεωργακόπουλο ενώ παράλληλα δούλεψε στο εργαστήριο του Πάνου Σαραφιανού.

Ως υπότροφος της Ορθόδοξης Μητρόπολης Γερμανίας, έκανε ελεύθερες σπουδές στο Baus και Seckenheim στην Ακαδημία Τέχνης του Ντίσελντορφ.

Έλαβε μέρος σε 5 Πανελλήνιες Εκθέσεις και σε πολλές ομαδικές στην Αθήνα, στην επαρχία και στο εξωτερικό.

Μεταξύ αυτών : 

 Μπιεννάλε νέων Ρώμη 1975
 15 Έλληνες Ζωγράφοι Κολωνία 1976
 Σε όλες τις Παγκρήτιες.
 Άρμα Θέσπιδος 78 περιοδεύσασα σε όλες τις επαρχιακές πόλεις.
 Συλογική 4ων Κρητών Γκαλέρι "ΑΣΤΟΡ" 1973

Ατομικές εκθέσεις 

 1963,1964,1969,1973,1975,1976 τιμητική έκθεση του Φιλολογικού Συλλόγου "Χρυσόστομος" στο Αντάμωμα 1978 Χανιά.
 1971 στο καλλιτεχνικό πνευματικό κέντρο "ΩΡΑ"
 1974 στην γκαλερί "ΑΣΤΟΡ"
 1976 Εικαστικό Κέντρο "ΑΡΜΟΣ"
 1977,1978 Αίθουσα "ΣΥΛΛΟΓΗ" Αθήνα
1978 Γκαλερί Σταυρακάκη Ηράκλειο
 1978 Αιθουσα Ωδείου Χανιά
 1979 Λύκειο των Ελληνίδων Χανιά 
 1982 Αναδρομική "ΧΡΥΣΟΣΤΟΜΟΣ" Χανιά

Απέσπασε πολλές ευμενείς κριτικές από καθιερωμένους κριτικούς τέχνης.  

Τα Έργα του υπάρχουν στο Υπουργείο Εθνικής Οικονομίας, στην Αγροτική Τράπεζα της Ελλάδος, στην Ορθόδοξη Ακαδημία Κρήτης, στην Πινακοθήκη Δήμου Χανίων και Ηρακλείου και σε πολλές προσωπικές συλλογές, στην Ελλάδα και το εξωτερικό .

Ποιητικές συλλογές 

 Προσδοκίες 1975

 Η Άλλη Υπόσταση 1977

 Το Δισυπόστατο 1979

 Ο Απόηχος 1983

Έλληνες ποιητές
Έλληνες ζωγράφοι
Αντώνης Μακρυδημήτρης

Ο Αντώνης Μακρυδημήτρης (Κόρινθος, 1955) είναι Έλληνας πανεπιστημιακός, ποιητής και μεταφραστής. Έχει διατελέσει διευθύνων σύμβουλος της ΝΕΡΙΤ και αναπληρωτής υπουργός Εσωτερικών και Διοικητικής Ανασυγκρότησης στην κυβέρνηση της Βασιλικής Θάνου.

Βιογραφία
Γεννήθηκε στην Κόρινθο το 1955. Έχει σπουδάσει νομική και πολιτικές επιστήμες στην Αθήνα. Στη συνέχεια με υποτροφία του Ιδρύματος Κρατικών Υποτροφιών πραγματοποίησε μεταπτυχιακές και διδακτορικές σπουδές στο Πανεπιστημιακό Κολέγιο Λονδίνου και στην Σχολή Οικονομικών του Λονδίνου. Επίσης, έχει πράξει μελέτες ως επισκέπτης ερευνητής στο Πανεπιστήμιο Πρίνστον και το Πανεπιστήμιο Κέιμπριτζ. Από το 1985 διδάσκει στο τμήμα Πολιτικής Επιστήμης και Δημόσιας Διοίκησης του Πανεπιστημίου Αθηνών. Επιπλέον, έχει εκδόσει πέντε ποιητικές συλλογές και έχει μεταφράσει ποιήματα και θεατρικά έργα.

Πολιτική σταδιοδρομία
Κατά τη διάρκεια της πρωθυπουργίας του Κώστα Καραμανλή (2004-2009) διετέλεσε σύμβουλός του στο Μέγαρο Μαξίμου για ζητήματα δημόσιας διοίκησης.

Το Μάιο του 2014 ορίστηκε διευθύνων σύμβουλος της ΝΕΡΙΤ, αξίωμα από το οποίο παραιτήθηκε τον Σεπτέμβριο του ίδιου έτους, καθώς εξέφρασε δυσφορία για κυβερνητικές παρεμβάσεις στη λειτουργία του καναλιού.

Στην υπηρεσιακή κυβέρνηση της Βασιλικής Θάνου το 2015 ήταν αναπληρωτής υπουργός Εσωτερικών και Διοικητικής Ανασυγκρότησης, αρμόδιος για θέματα Προστασίας του Πολίτη.

Εργογραφία
Έχει συγγράψει είτε μόνος, είτε συλλογικά αρκετά έργα πολιτικού και νομικού περιεχομένου. Ακόμη έχει μεταφράσει ποιήματα ξένων ποιητών όπως ο Πίτερ Λέβι, ο Οκτάβιο Πας και Μίλος Σέσλαβ.

Παραπομπές

Εξωτερικοί σύνδεσμοι
Η ιστοσελίδα του στον ιστότοπο του Πανεπιστημίου Αθηνών

Καθηγητές Πολιτικής Επιστήμης και Δημόσιας Διοίκησης Αθηνών
Έλληνες νομικοί
Έλληνες ποιητές
Έλληνες μεταφραστές
Νέα Ελληνική Ραδιοφωνία, Ίντερνετ και Τηλεόραση
Έλληνες αναπληρωτές υπουργοί Εσωτερικών και Διοικητικής Ανασυγκρότησης
Απόφοιτοι Εθνικού και Καποδιστριακού Πανεπιστημίου Αθηνών
Απόφοιτοι του Πανεπιστημιακού Κολλεγίου του Λονδίνου
Μαρία Γιαννακάκη

Η Μαρία Γιαννακάκη είναι πολιτικός, πρώην βουλευτής της Δημοκρατικής Αριστεράς και πρώην γενική γραμματέας στο Υπουργείο Δικαιοσύνης, Διαφάνειας και Ανθρωπίνων Δικαιωμάτων.

Βιογραφία 
Γεννήθηκε το 1969 στον Πειραιά και μεγάλωσε στη Νίκαια. Σπούδασε Κλασική Φιλολογία και Πολιτικές Επιστήμες στο Πανεπιστήμιο της Αθήνας και έκανε μεταπτυχιακά στο Παρίσι.

Πολιτική σταδιοδρομία
Ήταν ιδρυτικό μέλος της Δημοκρατικής Αριστεράς και μέλος της Κεντρικής Επιτροπής του κόμματος.

Εξελέγη βουλευτής Β' Πειραιά με τη Δημοκρατική Αριστερά στις εκλογές του Μαΐου και του Ιουνίου του 2012.

Στις περιφερειακές εκλογές του 2014 ήταν υποψήφια περιφερειάρχης Αττικής με τον συνδυασμό «Παρέμβαση για την Αττική - Δημοκρατική Οικολογική Κίνηση», υποστηριζόμενη από τη Δημοκρατική Αριστερά και τους Οικολόγους Πράσινους. Εξελέγη περιφερειακή σύμβουλος συγκεντρώνοντας 28.601 ψήφους και ποσοστό 1,76%.

Τον Σεπτέμβριο του 2014 της ασκήθηκε έντονη κριτική λόγω του συζύγου της, ο οποίος διορίστηκε υπάλληλος στον Δήμο Κορυδαλλού διαπράττοντας πλαστογραφία (συγκεκριμένα, πλαστογράφησε πτυχίο Πολιτιστικής Διαχείρισης και Οικονομικών του Πολιτισμού το οποίο ουδέποτε απέκτησε). Η ίδια η Γιαννακάκη δήλωσε ότι δεν γνώριζε την υπόθεση και ζήτησε ο σύζυγός της «να υποστεί τις προβλεπόμενες από το νόμο συνέπειες».

Εκπροσώπησε την Βουλή των Ελλήνων στο Ευρωπαϊκό Δίκτυο Γυναικών Πολιτικών.

Το 2013 εκλέχθηκε Γενική Εισηγήτρια κατά του Ρατσισμού και της Μισαλλοδοξίας στο Συμβούλιο της Ευρώπης.

Στο 4ο Συνέδριο της Δημοκρατικής Αριστεράς τον Ιούνιο του 2015 ήταν υποψήφια πρόεδρος του κόμματος. Βγήκε δεύτερη πίσω από τον Θανάση Θεοχαρόπουλο λαμβάνοντας ποσοστό 40,84% και 241 ψήφους.

Αποχώρησε από τη Δημοκρατική Αριστερά τον Αύγουστο του 2015, λόγω της διαφωνίας της με την απόφαση του κόμματος για εκλογική συμπόρευση με το ΠΑΣΟΚ.

Από τον Δεκέμβριο του 2016 έως τον Ιούλιο του 2019 ήταν γενική γραμματέας Διαφάνειας και Ανθρωπίνων Δικαιωμάτων στο Υπουργείο Δικαιοσύνης, Διαφάνειας και Ανθρωπίνων Δικαιωμάτων.

Τον Ιούνιο του 2017 ως γενική γραμματέας Διαφάνειας και Ανθρωπίνων Δικαιωμάτων συνέταξε την τροπολογία-τροποποίηση των νόμων 187 και 187Α (νόμος περί "εγκληματικών οργανώσεων" και "Τρομονόμος"). Η εν λόγω τροποποίηση επιχειρήθηκε να ψηφιστεί μέσω τροπολογίας σε άσχετο με τον Ποινικό Κώδικα νομοσχέδιο, ενώ δέχτηκε έντονη κριτική ως απόπειρα ποινικοποίησης του δημόσιου λόγου . Η εν λόγω τροπολογία τελικά αποσύρθηκε προσωρινά για περαιτέρω επεξεργασία.

Παραπομπές

Εξωτερικοί σύνδεσμοι
Επίσημη ιστοσελίδα
Προσωπικό blog

Βουλευτές Β' Πειραιά
Βουλευτές εκλεγμένοι με την Δημοκρατική Αριστερά
Πρόεδροι Περιφερειακών Παρατάξεων
Περιφερειακοί Σύμβουλοι ανά την Ελλάδα
Marvel Studios

Η Marvel Studios, LLC (ή Marvel Films από το 1993 έως το 1996) είναι αμερικανική εταιρεία κινηματογράφου με έδρα την Walt Disney Studios στο Μπέρμπανκ της Καλιφόρνια. Από το 2015, η εταιρεία έγινε θυγατρική της Walt Disney Studios, η οποία ανήκει στον όμιλο The Walt Disney Company. Πρόεδρος της εταιρείας είναι ο παραγωγός Κέβιν Φάιγκι.

Παραπομπές

Εξωτερικοί σύνδεσμοι 

Κινηματογραφικές εταιρίες παραγωγής
Marvel Studios
Εθνική Νιγηρίας (καλαθοσφαίριση ανδρών)

Η εθνική ομάδα καλαθοσφαίρισης ανδρών της Νιγηρίας είναι το αντιπροσωπευτικό συγκρότημα της Νιγηρίας στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Νιγηρίας (NBBF).

Ιστορία 
Η Νιγηρία εντάχθηκε στους κόλπους της Διεθνούς Ομοσπονδίας Καλαθοσφαίρισης (FIBA) ​​το 1964. Πρόσφατα, η ομάδα έχει γνωρίσει επιτυχίες, γεγονός που οφείλεται σε έναν αυξανόμενο όγκο ταλέντων από τη Νιγηρία, καθώς και τη συμμετοχή πολλών εξ αυτών στο κολλεγιακό πρωτάθλημα των Ηνωμένων Πολιτειών. Η ομάδα κατάφερε να προκριθεί δυο φορές στο Παγκόσμιο Πρωτάθλημα, το 1998 και το 2006. Οκτώ παίκτες από την ομάδα που εκπροσώπησε τη Νιγηρία στο Αφρικανικό Πρωτάθλημα του 2009, γεννήθηκαν στις Ηνωμένες Πολιτείες.

​​Παγκόσμιο Πρωτάθλημα 2006 
Η Νιγηρία πήρε μέρος στο Παγκόσμιο Πρωτάθλημα ​​2006 που διεξήχθη στην Ιαπωνία. Μετείχε στον 1ο Όμιλο με την Αργεντινή, τη Γαλλία, το Λίβανο, τη Σερβία, το Μαυροβούνιο και τη Βενεζουέλα. Η ομάδα κατέλαβε την 3η θέση στον 1ο όμιλο και προκρίθηκε στη φάση των 16, όπου και ηττήθηκε από τη Γερμανία με 78–77. Εν τέλει κατετάγη 14η.

Ολυμπιακοί Αγώνες 2012 
Το 2012, η Νιγηρία μετείχε στο προολυμπιακό τουρνουά που διεξήχθη στο Καράκας της Βενεζουέλας, πετυχαίνοντας την έκπληξη καθώς νίκησε στα προημιτελικά την Ελλάδα με σκορ 79–80. Έπειτα σφράγισε το εισιτήριο της πρόκρισης επικρατώντας της Δομινικανής Δημοκρατίας με 88–73.

Στους Ολυμπιακούς Αγώνες του 2012 στο Λονδίνο, η Νιγηρία είχε συνολικά τέσσερις ήττες και μία και μοναδική στην ιστορία της στους Ολυμπιακούς Αγώνες, νίκη εναντίον της Τυνησίας.

Ολυμπιακοί Αγώνες 2016 
Η Νιγηρία προκρίθηκε στους Ολυμπιακούς Αγώνες το 2016 στο Ρίο, ως πρωταθλήτρια ομάδα του Αφρικανικού Πρωταθλήματος το 2015. Τερμάτισαν τελευταίοι στον Β' Όμιλο, κερδίζοντας ένα παιχνίδι (κόντρα στην Κροατία) και χάνοντας τα υπόλοιπα τέσσερα. Η ομάδα αγωνίστηκε στο τουρνουά με πολλές απουσίες λόγω τραυματισμών σημαντικών διεθνών παικτών.

Ολυμπιακοί Αγώνες 2020 
Ως η κορυφαία αφρικανική ομάδα του Παγκοσμίου Κυπέλλου 2019, η Νιγηρία, προκρίθηκε αυτομάτως στους Ολυμπιακούς Αγώνες του 2020 στο Τόκυο. Αυτή ήταν η τρίτη σερί πρόκριση της ομάδας σε Ολυμπιακούς Αγώνες. προπονητής της ομάδας είναι ο Μάικ Μπράουν και στην ομάδα βρέθηκαν επτά αθλητές που αγωνίζονται στο ΝΒΑ. Στις 10 Ιουλίου 2021, κατά την περίοδο της προετοιμασίας έγινε η πρώτη αφρικανική εθνική ομάδα στην ιστορία που κέρδισε σε αγώνα την Εθνική των ΗΠΑ (90-87).

Στατιστικά 
Με βάση την κατάταξη της FIBA τον Νοέμβριο του 2022, η Νιγηρία βρισκόταν στην 19η θέση στον κόσμο.

Παραπομπές

Εξωτερικοί σύνδεσμοι 
 

Νιγηριας
Διατροφή

Τι είναι η τροφή (ψάρια και κρέατα); Κάθε οργανική ή ανόργανη ουσία που μπορεί να χρησιμοποιηθεί από έναν οργανισμό για τη θρέψη του. Τι είναι θρέψη; Αναφέρεται στη διαδικασία κατά την οποία τα τρόφιμα μεταβολίζονται από τον οργανισμό, δηλαδή περιλαμβάνει την πρόσληψη της τροφής, την απορρόφηση, την αφομοίωση, τη βιοσύνθεση, τον καταβολισμό και την απέκκρισή της. Επομένως η διατροφή του ανθρώπου είναι το σύνολο των τροφίμων (και ροφημάτων) που επιλέγει να καταναλώσει κάποιος για τη διατήρησή του στη ζωή. Τα τρόφιμα είναι όλα τα προϊόντα φυτικής ή ζωικής προέλευσης που με επεξεργασία ή χωρίς καταναλώνονται από τον ανθρώπινο οργανισμό για την ανάπτυξη, διατήρηση και ανάπλαση των ιστών του, καθώς περιέχουν ενέργεια και θρεπτικά συστατικά. Η διατροφή αποτελεί πλέον μια επιστήμη της Βιοϊατρικής και συχνά συνδέεται με την πρόληψη. Δεν πρέπει να συγχέεται με τη δίαιτα. Γενικά η δίαιτα και τα διάφορα ειδικά σχεδιασμένα διαιτολόγια έχουν κάποιο συγκεκριμένο στόχο συνήθως την απώλεια ή πρόσληψη βάρους προκειμένου για την αντιμετώπιση ή θεραπεία κάποιας ασθένειας. Ισορροπημένη διατροφή είναι η διατροφή που εξασφαλίζει ποικιλία και μέτρο. Ποικιλία σημαίνει να περιέχει διαφορετικά τρόφιμα από όλες τις ομάδες καθημερινά. Το μέτρο αφορά τα τρόφιμα που λαμβάνονται να είναι στην κατάλληλη ποσότητα και αναλογία ώστε να αντιστοιχούν στις ανάγκες του ατόμου που την ακολουθεί. Οι ανάγκες κάθε ατόμου εξαρτώνται από διάφορους παράγοντες, όπως σωματικό βάρος, ύψος, σύσταση σώματος, φύλο, ηλικία, επίπεδο φυσικής δραστηριότητας, κατάσταση υγείας, κοκ. Η εφαρμογή της ισορροπημένης διατροφής έχει σαν αποτέλεσμα τη διατήρηση σταθερού φυσιολογικού βάρους και την προστασία της υγείας. Γνωστό παράδειγμα ισορροπημένης διατροφής είναι η μεσογειακή διατροφή. Αντίθετα η κακή διατροφή μπορεί να αποβεί επιζήμια για τον οργανισμό προκαλώντας είτε ασθένειες ανεπάρκειας (π.χ. αναιμία, σκορβούτο) είτε οδηγώντας σε καταστάσεις που απειλούν την υγεία, όπως παχυσαρκία και μεταβολικό σύνδρομο. Υποθρεψία είναι η χρόνια κατάσταση κατά την οποία δεν καλύπτονται οι ενεργειακές ή και θρεπτικές ανάγκες ενός ατόμου.

Παραπομπές
Πρωτάθλημα καλαθοσφαίρισης Ελβετίας

Το Πρωτάθλημα καλαθοσφαίρισης Ελβετίας (γερμανικά: Nationalliga A, γαλλικά: Ligue Nationale de Basket A) είναι το κορυφαίο επαγγελματικό πρωτάθλημα καλαθοσφαίρισης στην Ελβετία. Το πρωτάθλημα υπάρχει από το 1933. Υπεύθυνη διεξαγωγής της διοργάνωσης είναι η Ελβετική Ομοσπονδία Καλαθοσφαίρισης (Swiss Basketball).

Στο παρελθόν ονομαζόταν Championnat LNA με διοργανώτρια αρχή την Ελβετική Λίγκα (LNBA).

Δομή 
Ο αριθμός των ομάδων κυμαίνεται μεταξύ 8 και 12. Κάθε ομάδα αντιμετωπίζει δύο ή τρεις φορές τις υπόλοιπες, ανάλογα με τον αριθμό των ομάδων. Οι καλύτερες ομάδες της κανονικής περιόδου πρικρίνονται στα πλέι-οφ (συνήθως 8 ομάδες), σε σειρά 5 αγώνων.

Παραπομπές

Εξωτερικοί σύνδεσμοι 
 

Καλαθοσφαίριση στην Ελβετία
Εθνικά πρωταθλήματα καλαθοσφαίρισης
Νίκος Τόσκας

Ο Νίκος Τόσκας είναι Έλληνας στρατιωτικός και πολιτικός, υποστράτηγος Τεθωρακισμένων εν αποστρατεία.

Στρατιωτική σταδιοδρομία
Γεννήθηκε το 1952 στην Αθήνα. Είναι απόφοιτος της Σχολής Ευελπίδων, τη Σχολής Πολέμου και της Σχολή Εθνικής Άμυνας. Διατέλεσε, μεταξύ άλλων,  διευθυντής του Επιτελικού Γραφείου του αρχηγού ΓΕΕΘΑ (1999-2002) στρατηγού Μανούσου Παραγιουδάκη, καθηγητής Τακτικής στην Σχολή Πολέμου, επιτελής στο στρατηγείο του ΝΑΤΟ στην Νάπολη της Ιταλίας σε θέματα πληροφοριών, επιτελής στο Διεθνές Επιτελείο του ΝΑΤΟ στις Βρυξέλλες σε θέματα αμυντικής πολιτικής, και διοικητής της 25ης Τεθωρακισμένης Ταξιαρχίας στην Θράκη.

Αποστρατεύτηκε το 2005 με τον βαθμό του υποστρατήγου.

Πολιτική σταδιοδρομία
Το 2006 εντάχθηκε στο ΠΑΣΟΚ και το 2008 άρχισε να εργάζεται στο ΙΣΤΑΜΕ. Στη συνέχεια, από τον Οκτώβριο του 2009 ήταν διευθυντής του πολιτικού γραφείου του τότε αναπληρωτή υπουργού Εθνικής Άμυνας, Πάνου Μπεγλίτη, μέχρι τον Ιούνιο του 2011 που παραιτήθηκε.

Στις εκλογές του Ιανουαρίου του 2015 εξελέγη βουλευτής Επικρατείας με τον ΣΥΡΙΖΑ και ορίστηκε υφυπουργός Εθνικής Άμυνας. Ανανέωσε τη βουλευτική του θητεία στις εκλογές του Σεπτεμβρίου του 2015, αυτή τη φορά στη Β΄ Αθηνών, και κατόπιν ορίστηκε αναπληρωτής υπουργός Εσωτερικών και Διοικητικής Ανασυγκρότησης αρμόδιος για θέματα Προστασίας του Πολίτη. Στον ανασχηματισμό της 5ης Νοεμβρίου του 2016 παρέμεινε στη θέση του, αυτή τη φορά ως αναπληρωτής υπουργός Εσωτερικών αρμόδιος για θέματα Προστασίας του Πολίτη.

Στις 3 Αυγούστου 2018 συνεπεία της καταστροφικής πυρκαγιάς της Ανατολικής Αττικής στο Μάτι παραιτήθηκε από το αξίωμά του.

Παραπομπές

Έλληνες αξιωματικοί του Στρατού Ξηράς
Έλληνες βουλευτές επικρατείας
Βουλευτές Β' Αθηνών
Βουλευτές εκλεγμένοι με τον ΣΥΡΙΖΑ
Έλληνες υφυπουργοί Εθνικής Άμυνας
Έλληνες αναπληρωτές υπουργοί Εσωτερικών και Διοικητικής Ανασυγκρότησης
Έλληνες αναπληρωτές υπουργοί Εσωτερικών
Εργοστάσιο Κεραμεικός

Η ανώνυμος αγγειοπλαστική εταιρία "Κεραμεικός" ιδρύθηκε το 1909 στο Ν.Φάληρο. Μετά τους Βαλκανικούς πολέμους αποφασίζει, εκτός από τη βιομηχανική της παραγωγή, να ασχοληθεί και με τα χειροποίητα κεραμουργήματα. Έτσι καταφέρνει, με εμψυχωτή τον Γενικό Διευθυντή του εργοστασίου Αντώνη Δαρίγου, να παρουσιάσει καλλιτεχνική κεραμική τη δεκαετία του 1920. Στρατολογούνται ικανοί καλλιτέχνες, κεραμιστές καιδιακοσμητές, που με την αισθητική και καλλιτεχνική τους έκφραση ξεφεύγουν από τη σύνορα της διακόσμησης και αγγίζουν πολλές φορές τα όρια της τέχνης.

Το 1930 προσλαμβάνεται ο Πάνος Βαλσαμάκης που είχε σπουδάσει στο Παρίσι κεραμική και ζωγραφική. Η περίοδος 1930-1942 (με καλλιτεχνικό διευθυντή τον  Π. Βαλσαμάκη) θεωρείται η καλύτερη καλλιτεχνική περίοδος του "Κεραμεικού". Αποκορύφωμα αυτής είναι ο θαυμασμός που αποσπά η καλλιτεχνική ομάδα του εργοστασίου στην Α΄ Πανελλήνια Έκθεση στο Ζάππειο το 1938.
Από το 1942 ως το 1946 το εργοστάσιο σταματά την παραγωγή του, καθώς επιτάσσεται από τους Γερμανούς. Από το 1947 αρχίζει και πάλι η παραγωγή. Όμως οι εξελίξεις στην τεχνολογία και η εισαγωγή του πλαστικού και του αλουμινίου στη ζωή μας, δημιουργεί τεράστια προβλήματα στην ελληνική αγγειοπλαστική και φυσικά στον " Κεραμεικό". Το τελειωτικό χτύπημα θα έρθει με το σεισμό του 1981, όταν ένα μεγάλο τμήμα της παραγωγής θα καταστραφεί. Τελικά το εργοστάσιο κλείνει το 1985.

Σήμερα το μεγαλύτερο μέρος των εγκαταστάσεων ανήκει στην ελαιουργία ΕΛΑΪΣ.

Ελληνικές βιομηχανίες
Από την άκρη της πόλης

Το Από την άκρη της πόλης είναι ελληνική ταινία του 1998 σε σενάριο και σκηνοθεσία του Κωνσταντίνου Γιάνναρη.

Πλοκή
Μια παρέα νεαρών Ρωσοπόντιων που ζει στο Μενίδι κάνει κλοπές για να επιζήσει, πηγαίνει σε οίκους ανοχής και κάνει βόλτες στο κέντρο της Αθήνας. Η καθημερινότητα τους είναι σκληρή, καθώς έχουν συγκρούσεις με την οικογένειά τους, πέφτουν θύματα οικονομικής και σεξουαλικής εκμετάλλευσης και εμπλέκονται σε περιστατικά βίας. Όλοι τους προσπαθούν να ενσωματωθούν σε μια ρατσιστική κοινωνία που τους θεωρεί ξένους, αλλά και να μη χάσουν την ταυτότητά τους.

Διανομή

Βραβεία/Διακρίσεις
Η ταινία έλαβε το δεύτερο κρατικό βραβείο σκηνοθεσίας το 1998 και το βραβείο καλύτερης ταινίας από τα κρατικά βραβεία ποιότητας ΥΠΠΟ. Επίσης, ήταν η πρόταση της Ελλάδας για την καλύτερη ξενόγλωσση ταινία στα 72α Βραβεία Όσκαρ, ωστόσο δεν επελέγη.

Παραπομπές

Ελληνικές ταινίες
Ελληνικές δραματικές ταινίες
Ταινίες του 1998
Ελληνόφωνες ταινίες
Ρωσόφωνες ταινίες
Ταινίες γυρισμένες στην Αθήνα
Ταινίες σε σκηνοθεσία Κωνσταντίνου Γιάνναρη
Ελληνικές ταινίες συσχετιζόμενες με ΛΟΑΤ
Ταινίες με θέμα τη μετανάστευση
Ταινίες σχετικά με την πορνεία
Ταινίες συσχετιζόμενες με ναρκωτικά
Α΄ Εθνική Κατηγορία ποδοσφαίρου γυναικών 2015-2016

Το πρωτάθλημα Α' Εθνικής ποδοσφαίρου γυναικών της περιόδου 2015–16, ήταν το 24ο στην ιστορία του θεσμού. Έγινε με τη συμμετοχή δέκα ομάδων σε δύο γύρους. Πρωταθλήτρια αναδείχθηκε η ομάδα του ΠΑΟΚ, που κατέκτησε τον τίτλο για 11η φορά στην ιστορία του. Στη Β' Εθνική υποβιβάστηκαν τα Τρίκαλα, τα Χανιά και ο Σεπολιακός.

Βαθμολογία 

1:Ο ΑΟ Χανίων έχει μία ποινή αφαίρεσης δύο βαθμών, λόγω μη προσέλευσης στον ημιτελικό αγώνα κυπέλλου ΠΑΟΚ-ΑΟ Χανίων.
2:Ο Σεπολιακός έχει αποβληθεί από το πρωτάθλημα με απόφαση της ΠΕ/ΕΠΟ.

Παραπομπές

Εξωτερικοί σύνδεσμοι 
 ΕΠΟ 

Εγχώρια ποδοσφαιρικά πρωταθλήματα 2015–2016
Α΄ Εθνική ποδοσφαίρου γυναικών
Θεοδώρα Κομνηνή της Σουηβίας

Η Θεοδώρα Κομνηνή (1134 - 2 Ιανουαρίου 1184) ήταν κόρη του σεβαστοκράτορα Ανδρόνικου και της Ειρήνης (Αινειάδισσας;). Πρέπει να ήταν η δεύτερη κόρη του, σύμφωνα με τον Νικήτα Χωνιάτη. Ο Ανδρόνικος ήταν υιός του Ιωάννη Β' Κομνηνού και αδελφός του Μανουήλ Α'.

Βιογραφία
Ο πατέρας της απεβίωσε το 1142. Το 1147 ο Κορράδος Γ' Χοενστάουφεν πέρασε με το στρατό του από την Κωνσταντινούπολη για τη Β' Σταυροφορία. Εκεί ο Αυτοκράτορας Μανουήλ Α΄ Κομνηνός έδωσε την ανιψιά του Θεοδώρα ως σύζυγο στον ετεροθαλή αδελφό τού Κορράδου Γ', τον Ερρίκο Β' Μπάμπενμπερκ. Η μητέρα τους Αγνή Σαλίων είχε παντρευτεί πρώτα τον Φρειδερίκο Α' δούκα της Σουαβίας και έπειτα το Λεοπόλδο Γ' μάργραβο της Αυστρίας. Ο γάμος της Θεοδώρας και του Ερρίκου Β' έγινε στην Κωνσταντινούπολη. Ο Ερρίκος Β' ήταν δούκας της Βαυαρίας, παλατινός κόμης του Ρήνου και μάργραβος (αργότερα δούκας) της Αυστρίας. Η πρώτη σύζυγος του Ερρίκου Β' είχε αποβιώσει το 1143 χωρίς παιδιά. Με τη δεύτερη σύζυγό του Θεοδώρα έκαναν τρία παιδιά. Η Θεοδώρα απεβίωσε το 1184. Ο τάφος της βρίσκεται στην Κρύπτη του Schottenstift, μοναστήρι στην καρδιά της Βιέννης,του οποίου υπήρξε κτήτορας του, μαζί με τον σύζυγο της.

Απόγονοι
Ο δισεγγονός τους θα είναι ο τελευταίος Μπάμπενμπερκ. Αργότερα το δουκάτο της Αυστρίας θα περιέλθει στους Αψβούργους και πιο μετά με επιγαμία με απόγονο της Θεοδώρας Κομνηνής, οι Αψβούργοι θα γίνουν απόγονοι του Ιωάννη Β' Κομνηνού. Με αυτό το δεδομένο θα διεκδικήσουν μετά το 1453 τον τίτλο του Αυτοκράτορα των Ρωμαίων και έμβλημα τους, για την Αυστρία, θα κάνουν τον δικέφαλο αετό.

Οικογένεια
ττο 1147 τον Ερρίκο Β' Μπάμπενμπερκ δούκα της Αυστρίας και είχε παιδιά:
 Αγνή π.1154-1182, παντρεύτηκε τον Στέφανο Γ' Αρπάντ βασιλιά της Ουγγαρίας
 Λεοπόλδος Ε' 1157-1194, δούκας της Αυστρίας.
 Ερρίκος Α΄ 1158-1223, δούκας του Μέντλινγκ.

Η καταγωγή των Αψβούργων από τους Κομνηνούς Αυτοκράτορες των Ρωμαίων

Πηγές
Runciman, S.; A History of the Crusades, Vols. 1-3 (Penguin Books, 1978)
Fuhrmann, H., (trans. Reuter, T.); Germany in the high middle ages c.1050-1200 (Cambridge University Press, 1995)
Pertz, G. H. (ed.); Auctarium Zwetlensis et Continuatio (Hannover, 1851, 1925)
Hereberg-Fränke, S. (ed.); Diocesis Salisburgensis Regiones Salisburgensis et Bavarica (Berlin, 1904)
Johannes Preiser-Kapeller, Von Ostarrichi an den Bosporus. Ein Überblick zu den Beziehungen im Mittelalter (From Ostarrichi to the Bosporus: an overview of relations in the Middle Ages), in: Pro Oriente Jahrbuch 2010. Vienna 2011, p. 66-77

Παραπομπές

Δούκισσες της Αυστρίας
Δυναστεία των Κομνηνών
Βυζαντινοί του 12ου αιώνα
Οίκο των Χοενστάουφεν
Νέα Κερασιά Θεσσαλονίκης

Η Νέα Κερασιά είναι χωριό και δημοτικό διαμέρισμα του δήμου Θερμαϊκού. Ανήκει στην Περιφερειακή Ενότητα Θεσσαλονίκης της Περιφέρειας Κεντρικής Μακεδονίας . Εκκλησιαστικά υπάγεται στην Μητρόπολη Νέας Κρήνης. 

Ιδρύθηκε το 1923 με την Ανταλλαγή πληθυσμών από Έλληνες πρόσφυγες που ήλθαν κυρίως από την Κερασιά της Ανατολικής Θράκης. Έτσι, έδωσαν στο νέο τόπο εγκατάστασής τους το όνομα Νέα Κερασιά σε ανάμνηση της πατρίδας τους.

Παραπομπές

Δήμος Θερμαϊκού
χωριά του νομού Θεσσαλονίκης
Οροπέδιο

Το οροπέδιο είναι μια μεγάλη επιφάνεια του εδάφους, επίπεδη ή ελαφρά κυματοειδής, η οποία βρίσκεται σε υψόμετρο το λιγότερο πάνω από μερικές εκατοντάδες μέτρα.

Βασική δομή
Το οροπέδιο συνήθως περιορίζεται ολόγυρα από οροσειρές, είτε απότομες κλίσεις, είτε διασχίζεται από υψώματα περισσότερο ή λιγότερο υψηλά. Οι επίπεδες επιφάνειες των οροπεδίων δίνουν τη δυνατότητα στους ανθρώπους να εγκατασταθούν σε αυτές και να τις καλλιεργήσουν. Το υψόμετρό τους στις τροπικές περιοχές μετριάζει τις τραχύτητες του κλίματος και επηρεάζει το μικροκλίμα τους θετικά, καθιστώντας το περισσότερο υγιεινό από το κλίμα των γύρω χαμηλότερων περιοχών, όπως συμβαίνει στα υψηλά οροπέδια της Αιθιοπίας, του Μεξικού και των Άνδεων. Το υψηλότερο οροπέδιο στον κόσμο είναι του Θιβέτ ή "η Στέγη του Κόσμου" το οποίο εκτείνεται περίπου 1.000 χλμ. από βορρά προς νότο και 2.500 χλμ. από ανατολή προς δύση, με μέσο υψόμετρο που υπερβαίνει τα 4.500 μ. σε έκταση 2.500.000 τ.χλμ. Υπολογίζεται ότι 140 εκατομμύρια άνθρωποι ζουν μόνιμα σε πόλεις που βρίσκονται σε οροπέδια με υψόμετρο πάνω από 2.500 μέτρα.

Στην Ελλάδα 
Στην Ελλάδα, τα σημαντικότερα οροπέδια είναι της Τρίπολης στην Πελοπόννησο και του Λασιθίου στην Κρήτη. Τα οροπέδια είναι κλειστές γεωλογικές λεκάνες καρστικής προέλευσης. Τα βράχια των βουνών αυτών είναι από ασβεστόλιθο (ζώνη γεωλογική Ωλονού-Πίνδου). Η επίπεδη επιφάνεια είναι από πηλό και εύφορο του εδάφους, αδιαπέραστο από το νερό, αλλά καλό για τη γεωργία.

Συνήθως δεν υπάρχει φυσική αποστράγγιση στην επιφάνεια του εδάφους. Η αποστράγγιση είναι υπόγεια από μια ή περισσότερες καταβόθρες. Εάν υπάρχει περισσότερο νερό από αυτό που οι καταβόθρες μπορούν να μεταφέρουν, ή εάν οι καταβόθρες έχουν συμφόρηση, όλο ή τμήματα του οροπεδίου είναι πλημμυρισμένο. Μερικές φορές δημιουργούνται προσωρινές λίμνες.

Παραπομπές

Δείτε επίσης
Καρστική πηγή

Στυμφαλία

Λίμνη_Φενεού

Οροπέδιο Λασιθίου

Καταβόθρες Κάψια

Βλαχέρνα Αρκαδίας

Βιβλιογραφία 
 A. Morfis (Athens), H. Zojer (Graz) (editors), Karst Hydrogeology of the Central and Eastern Peloponnesus (Greece). Steierische Beiträge zur Hydrogeologie 1986
 K. Voudouris, N. Kazakis, General characteristics and classification of karst aquifers in Greece. Review of the Bulgarian Geological Society, Vol. 79,3, 2018

Εξωτερικοί σύνδεσμοι 
Γεωλογία της Ελλάδος" Ενότητα 3: Η Ζώνη της Πίνδου, Ιωάννης Κουκουβέλας, Καθηγητής Σχολή Θετικών Επιστημών - Τμήμα Γεωλογίας

Γεωγραφικοί σχηματισμοί
Προεδρικές εκλογές του Κιριμπάτι (2016)

Προεδρικές εκλογές διεξήχθησαν στο Κιριμπάτι στις 9 Μαρτίου 2016. Το αποτέλεσμα ήταν η νίκη για τον Τανέτι Μαμάου, τον μοναδικό υποψήφιο της αντιπολίτευσης, με τη σημαία του νεοσύστατου κόμματος Τομπουάν Κιριμπάτι , με ποσοστό 60% των ψήφων. Οι άλλοι υποψήφιοι, ο Ριμέτα Μπενιάμινα από το (Κόμμα Ενωμένου Συνασπισμού, όμως προτάθηκε από το κόμμα Πυρσοί της Αλήθειας) και έλαβε ποσοστό 38,6% και ο Τιανέτι Ιοάνε (επίσης από τους Πυρσούς της Αλήθειας)  που έλαβε ποσοστό 1,5%.

Διαδικασία εκλογής 
Έπειτα από τις γενικές εκλογές, με τις οποίες οι πολίτες εκλέγουν τα μέλη του κοινοβουλίου, τα μέλη επιλέγουν  "όχι λιγότερους από 3 ούτε περισσότερους από 4 υποψηφίους" για την προεδρία. Κανένα άλλο πρόσωπο δεν μπορεί να κατέλθει ως υποψήφιος. Στη συνέχεια ο πρόεδρος εκλέγεται από τους πολίτες του Κιριμπάτι μεταξύ των υποψηφίων.

Αποτελέσματα

Παραπομπές

2016 προεδρικες
Ελένη Κοκκίδου

Η Ελένη Κοκκίδου (1959) είναι Ελληνίδα ηθοποιός του θεάτρου, του κινηματογράφου και της τηλεόρασης που έγινε γνωστή στο ευρύ κοινό με τη συμμετοχή της, στην τηλεοπτική σειρά  Μην αρχίζεις τη μουρμούρα.

Στο θέατρο, από τους πιο επιτυχημένους ρόλους της, ήταν στο μονόλογο του Γιώργου Χρονά, «Η γυναίκα της Πάτρας», ρόλο για τον οποίο έχει βραβευτεί με το βραβείο Κάρολος Κουν.

Κατάγεται από τους Αραχαμίτες Αρκαδίας από την πλευρά της μητέρας της.

Παραπομπές 

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Γιουργκόρντεν ΙΦ

Η Γιουργκόρντεν Ίντροτσφερενινγκ (γνωστή στην Ελλάδα και ως Τζουργκάρντεν, σουηδ.: Djurgårdens Idrottsförening (DIF), ) είναι σουηδικός αθλητικός σύλλογος με έδρα τη Στοκχόλμη, που ιδρύθηκε το 1891. Το πιο επιτυχημένο αθλητικό τμήμα του συλλόγου είναι αυτό του ποδοσφαίρου, με τις ομάδες των ανδρών και ιδιαίτερα των γυναικών να έχουν σημαντικές επιτυχίες.

Ορολογία 
Ο σύλλογος πήρε την ονομασία του από το ομώνυμο νησί που βρίσκεται στην πόλη της Στοκχόλμης, το οποίο αποτελούσε βασιλικό κυνηγετικό πάρκο. Η λέξη Djur στα σουηδικά σημαίνει Ελάφι. Η φράση Idrottsförening μεταφράζεται ως Αθλητικός Σύλλογος.

Παραπομπές

Εξωτερικοί σύνδεσμοι 
 

Αθλητικοί σύλλογοι Σουηδίας
Ιδρύσεις αθλητικών συλλόγων το 1891
Γιουργκόρντεν (ποδόσφαιρο γυναικών)

Το ποδοσφαιρικό τμήμα γυναικών της Γιουργκόρντεν (σουηδικά: Djurgårdens IF Dam) είναι σουηδικός ποδοσφαιρικός σύλλογος γυναικών με έδρα τη Στοκχόλμη, που υπάγεται στον αθλητικό σύλλογο Γιουργκόρντεν ΙΦ.

Ιστορία 
Ο σύλλογος ιδρύθηκε το 2003 με την ονομασία «Γιουργκόρντεν/Έλβσγιε» (Djurgården/Älvsjö). Το 2008 μετονομάστηκε σε «Γιουργκόρντεν» (Djurgården).

Επιτυχίες

Εγχώριες διοργανώσεις

Πρωταθλήματα 
 Πρωτάθλημα Σουηδίας
 Πρωταθλήτρια (2): 2003, 2004
Δεύτερη θέση (3): 1991, 2006, 2007
 1η Κατηγορία Βορρά
 Πρωταθλήτρια (2): 1988, 1996
Δεύτερη θέση (1): 1995
 Σεύτερη Κατηγορία
Δεύτερη θέση (1): 2015

Κύπελλα 
Κύπελλο Σουηδίας
Κυπελλούχος (3): 1999–2000, 2004, 2005
Φιναλίστ (3): 1998–99, 2001, 2010

Ευρωπαϊκές διοργανώσεις 
 ΟΥΕΦΑ Τσάμπιονς Λιγκ Γυναικών
Φιναλίστ (1): 2005

Παραπομπές

Εξωτερικοί σύνδεσμοι 
 

Ποδοσφαιρικές ομάδες Σουηδίας
Θοδωρής Μαραντίνης

Ο Θοδωρής Μαραντίνης (Θεσσαλονίκη, 16 Ιουνίου 1978) είναι Έλληνας τραγουδιστής, συνθέτης και στιχουργός. Ως μουσικός, είναι αυτοδίδακτος και οι πρώτες του εμφανίσεις ήταν σε μικρές μπουάτ και μουσικές σκηνές της Θεσσαλονίκης σε unplugged μορφή. Αν και σπούδασε Management στο ICBS τον κέρδισε η μεγάλη του αγάπη, που ήταν πάντοτε η μουσική. Κατά την διάρκεια της στρατιωτικής του θητείας, γνώρισε τους φίλους του, που αργότερα έγιναν οι άνθρωποι που θα σχημάτιζαν μαζί ένα μουσικό γκρουπ (τους Onirama).

Βιογραφικό
Γεννήθηκε στη Θεσσαλονίκη το 1978 όπου και μεγάλωσε. Το 2000, τελειώνοντας τις σπουδές του, στο management, αποφάσισε να δημιουργήσει με άλλους 4 φίλους του, ένα σχήμα που αρχικά Mixing up the Medicine. Τελικά εμπνεύστηκαν το όνομα Onirama, που στην ουσία σημαίνει «Τα όνειρά μας» και έτσι έμεινε ως τελική ονομασία του συγκροτήματος. 

Με τους «Onirama» κυκλοφορούν το 2005 τον πρώτο δίσκο τους με τίτλο «δύσκολος καιρός για πρίγκιπες», που σημειώνει μεγάλη επιτυχία και μέχρι σήμερα έχουν κυκλοφορήσει 4 studio albums και 1 best of συλλογή με χρυσές και πλατινένιες πωλήσεις. Τα περισσότερα τους singles έχουν φτάσει στις πρώτες θέσεις των επίσημων charts και 5 από αυτά έφτασαν στο Νο1. Τον Ιούνιο του 2008 κυκλοφόρησαν το δεύτερό τους άλμπουμ, με τίτλο «Κλεψύδρα» το οποίο και έγινε χρυσό. Έχει γράψει πάνω από 100 τραγούδια, ανάμεσα σε αυτά κάποια για ταινίες ,για τηλεοπτικές εκπομπές καθώς και το επίσημο τραγούδι της ελληνικής αποστολής special Olympics. Έγινε διάσημος αυτός και όλη η υπόλοιπη ομάδα του μέσα σε λίγα χρόνια.

Το 2016, υπήρξε μέλος της κριτικής επιτροπής του talent show "The X-Factor" στον ΣΚΑΪ και το 2022 στην κριτική επιτροπή του "The Masked Singer" στον ΣΚΑΪ. Οι Οnirama έχουν πραγματοποιήσει διάφορες συναυλίες σε όλη την Ελλάδα, όπως σε Αθήνα, Θεσσαλονίκη, Αλεξάνδρεια Ημαθίας και σε άλλες πόλεις.

Προσωπική ζωή 
Στις 16 Αυγούστου 2009 παντρεύτηκε έπειτα από τέσσερα χρόνια σχέσης την Σίσσυ Χρηστίδου, με την οποία έχει αποκτήσει δύο γιους: τον Φίλιππο-Ραφαήλ και τον Μιχαήλ-Άγγελο. Στις 23 Απριλίου 2019, ανακοίνωσαν τον χωρισμό τους.

Φιλμογραφία

Τηλεόραση / Κινηματογράφος 

Μαραντινης
Μαραντινης
Μαραντινης
Ο Εύθυμος Πότης

Ο Εύθυμος Πότης είναι ζωγραφικός πίνακας του Φρανς Χαλς, από το 1628-1630.

Περιγραφή 
Ο πίνακας έχει διαστάσεις 81 x 66,5 εκατοστά. Σήμερα βρίσκεται στη συλλογή του Ρέικσμουζεουμ, Άμστερνταμ.

Ανάλυση 
Ο πίνακας δείχνει έναν άνδρα που φοράει δερμάτινο σακάκι, δαντελένιο γιακά και μανσέτες, και ένα καπέλο αδέξια τοποθετημένο σε γωνία. Κάνει μια χειρονομία με το δεξί του χέρι κρατώντας ένα ποτήρι λευκό κρασί στο αριστερό του χέρι. Φαίνεται να αποτυπώνεται σε μια στιγμή συζήτησης με τον θεατή. Ένα μενταγιόν κρέμεται από το λαιμό του με αλυσίδα, για το οποίο ο Χοφστέντε ντε Χρόοτ (Hofstede de Groot) ισχυρίστηκε ότι ήταν ένα ομοίωμα του Πρίγκηπα Μάουριτς της Οράγγης. Διάφοροι ειδικοί υποστήριξαν ότι ο πίνακας αντιπροσωπεύει την αίσθηση της γεύσης. Στην ολλανδική παράδοση το θέμα του εύθυμου πότη παρουσιάζεται συχνά. Το συγκεκριμένο έργο του Χαλς πιθανώς δεν προοριζόταν ως πορτρέτο αλλά ηθογραφικό έργο (ρωπογραφία).

Παραπομπές

Πηγές 
Seymour Slive (1974). Frans Hals, Volume 3 (catalog raisonné), National gallery of Art: Kress Foundation, Studies in the History of European Art, London – Phaidon Press

Έργα ζωγραφικής
Έργα με θέμα τη διατροφή
Κρίστιαν Κερν

Ο Κρίστιαν Κερν (Christian Kern, 4 Ιανουαρίου 1966) είναι Αυστριακός πολιτικός, πρώην καγκελάριος της χώρας και πρώην πρόεδρος του Σοσιαλδημοκρατικού Κόμματος της Αυστρίας.

Όντας δημοσιογράφος επιχειρήσεων στο επάγγελμα, ο Κερν διετέλεσε εκπρόσωπος του επικεφαλής της κοινοβουλευτικής ομάδας του Σοσιαλδημοκρατικού Κόμματος στα μέσα της δεκαετίας του 1990 προτού οριστεί ως ανώτερος διευθυντής στην Verbund AG, την μεγαλύτερη εταιρία παροχής ηλεκτρισμού της Αυστρίας. Αργότερα, ορίστηκε διευθύνων σύμβουλος των Αυστριακών Ομοσπονδιακών Σιδηροδρόμων (ÖBB), διατελώντας παράλληλα πρόεδρος της Κοινότητας Ευρωπαϊκών Εταιριών Σιδηροδρόμων και Υποδομών. Ύστερα από την παραίτηση του καγκελάριου Βέρνερ Φάιμαν, ο Κερν προτάθηκε από το Σοσιαλδημοκρατικό Κόμμα για τη θέση του καγκελαρίου της χώρας.

Ορκίστηκε ως καγκελάριος της χώρας στις 17 Μαΐου 2016 επιβεβαιώνοντας παράλληλα την συνέχιση της κυβέρνησης συνεργασίας με το Αυστριακό Λαϊκό Κόμμα, ενώ υποσχέθηκε ένα είδος New Deal που θα δημιουργούσε θέσεις εργασίας με περιορισμό της γραφειοκρατίας, ενώ άσκησε κριτική στην πολιτική ελίτ της χώρας, χαρακτηρίζοντάς την ως εμμονική με την εξουσία.

Παραπομπές 

Αυστριακοί δημοσιογράφοι
Αυστριακοί πολιτικοί
Αυστριακοί καγκελάριοι
Ηγέτες εν ενεργεία
Τορ

Η Τορ, με πρόθεμα Ελ Τορ, (αραβικά : طور سيناء ) είναι παραθαλάσσια πόλη, στην Ερυθρά Θάλασσα, της Αιγύπτου στην Χερσόνησο του Σινά. Η Τορ είναι πρωτεύουσα του Κυβερνείου Νοτίου Σινά με 32,877 κατοίκους. Η πόλη απέχει 100 χλμ από την Σαρμ ελ Σέιχ, τρία χιλιόμετρα από την πόλη βρίσκεται το διεθνές αεροδρόμιο που κατασκευάστηκε το 1949.

Η πόλη είναι πλούσια σε υπόγεια νερά, από εδώ τροφοδοτούνται με νερό κι άλλες πόλεις του Σινά όπως η Σαρμ ελ Σέιχ. Κατοικείται κυρίως από Βεδουίνους και λίγους Αιγύπτιους ελληνορθόδοξους.

Ιστορία 
Η Τορ αναφέρεται από την αρχαιότητα και ήταν γνωστή σαν η γη της Ραϊθώ, ή Ράιθ όπως ονομαζόταν τότε η πόλη και η Όαση, η γη των φρούτων, από τα πολλά φοινικόδεντρα. Ταυτίζεται με την βιβλική Ελίμ πριν πάρει το σημερινό της όνομα Τορ ή Ελ Τορ από τον βουνό Γκαμπάλ Ελ Τορ. Η Ελ Τορ αναφέρεται λιμάνι των Φοινίκων, εδώ ο Μωυσής και οι Ισραηλίτες κατά την έξοδο από την Αίγυπτο συνάντησαν τις δώδεκα πηγές και εβδομήντα εκπροσώπους των Φοινίκων.

Τον 3ο αιώνα ο βυζαντινός αυτοκράτορας Ιουστινιανός έχτισε την ερειπωμένη σημερινή Ιερά Μονή Λαύρα της Ραϊθώ όπου τον 4ο αιώνα σφαγιάστηκαν 40 μοναχοί από Άραβες. Στα νεότερα χρόνια οι πρώτοι κάτοικοι του χωριού ήταν Βεδουίνοι που ήταν κυρίως ψαράδες.

Παραπομπές 

Πόλεις της Αιγύπτου στη Χερσόνησο του Σινά
Αθηναϊκή Ριβιέρα

Η Αθηναϊκή Ριβιέρα, γνωστή και ως παραλιακή οδός Αθηνών - Σουνίου ονομάζεται η ακτογραμμή στα νότια προάστια της Αθήνας η οποία εκτείνεται από τον Πειραιά    ως το Σούνιο.

Νεότερη ιστορία 

Το 1954, η Καθημερινή δημοσίευσε ένα άρθρο υποστηρίζοντας πως η Γλυφάδα και η Βούλα θα μπορούσαν να γίνουν τόσο δημοφιλείς όσο και η Κυανή Ακτή της Γαλλικής Ριβιέρας μέσα στα επόμενα χρόνια.  Το 1957,  ο σχεδιασμός της ανάπλασης άρχισε να υλοποιείται με τη δημιουργία του συγκροτήματος Αστέρια στη Γλυφάδα ενώ τα επόμενα χρόνια  άρχισε να γίνεται ιδιαίτερα δημοφιλής τόπος προορισμού ανάμεσα στους Αθηναίους και με τη βοήθεια του Ελληνικού Κινηματογράφου.  Ωστόσο το έργο της ανάπλασης δεν προχώρησε περισσότερο.

Περιοχές 

Σύμφωνα με την επίσημη ιστοσελίδα του ΕΟΤ η Αθηναϊκή Ριβιέρα έχει πολλά σημεία ενδιαφέροντος όπως: η μαρίνα του Φλοίσβου στο Παλαιό Φάληρο, η Μαρίνα Ζέας στον Πειραιά, η Γλυφάδα, η Βούλα, η Βουλιαγμένη, η Βάρκιζα, το Λαγονήσι, η Σαρωνίδα, η Ανάβυσσος και το Σούνιο.

Ανάπλαση 

Ο σχεδιασμός της ανάπλασης του αεροδρομίου του Ελληνικού (THE ELLINIKON) προβλέπει τη δημιουργία πολυτελών ξενοδοχειακών μονάδων, καζίνο και τουριστικών υποδομών με σκοπό τη προσέλκυση επενδυτικού, τουριστικού ενδιαφέροντος.  Υπολογίζεται πως περίπου 10 δις ευρώ θα επενδυθούν για την ανάπλαση του Ελληνικού και της Αθηναϊκής Ριβιέρας τα επόμενα χρόνια.

Πρόσβαση 

Με το Τραμ από την πλατεία Συντάγματος:

 Γραμμή Τ6 προς την Μαρίνα Αλίμου (στάση «Πικροδάφνη»).
 Γραμμή Τ7 απ΄τον Πειραιά (στάση <Αγία Τριάδα>): προς τη Βούλα (στάση «Ασκληπιείο Βούλας»).

Με τις λεωφορειακές γραμμές:

 Α1 Πειραιάς-Βούλα Α2 Ακαδημία-Βούλα (μέσω Λ.Αμφιθέας)
 Β2 Σταθμός Μετρό Συγγρού-Φιξ -Άγιος Κοσμάς (μέσω Παραλιακής)
 122 Σταθμός Μετρό Αργυρούπολη–Σαρωνίδα.
 123 Σαρωνίδα-Ανάβυσσος-Παλαιά Φώκαια.

Κλίμα 

Η Αθηναϊκή Ριβιέρα, της οποίας ένα μεγάλο μέρος βρίσκεται στο Λεκανοπέδιο της Αθήνας, έχει ένα ζεστό κλίμα και είναι η θερμότερη περιοχή της ηπειρωτικής Ελλάδας και της ηπειρωτικής Ευρώπης με μέση ετήσια θερμοκρασία που κυμαίνεται από 19.4 ως περίπου 20.5 βαθμούς Κελσίου.  Παρουσιάζει γενικά ήπιο και ξηρό κλίμα με λίγες βροχές. Από τα στοιχεία του κλιματικού άτλαντα της Εθνικής Μετεωρολογικής Υπηρεσίας για τον Πειραιά προκύπτει πως η Αθηναϊκή Ριβιέρα κατατάσσεται στα θερμά ημίξηρα κλίματα  σύμφωνα με την  Κλιματική ταξινόμηση Κέππεν.

Παραπομπές

Εξωτερικοί σύνδεσμοι 

Αθήνα
Ακτές της Μεσογείου Θάλασσας
Παντελής Παλιεράκης

Ο Παντελής Παλιεράκης (1922 - 2005) ήταν Έλληνας ηθοποιός και ο γνωστός φροντιστής των ταινιών της Φίνος Φιλμ του Φιλοποίμενα Φίνου, του Αλέκου Σακελλάριου και επίσης του Γιάννη Δαλιανίδη.

Γεννήθηκε στο Ρέθυμνο, το 1922. Αρχικά δούλεψε ως αστυνομικός, αλλά στην συνέχεια, τον κέρδισε ο κινηματογράφος. Ξεκίνησε την καριέρα του στον κινηματογράφο, ως φροντιστής στην ταινία "Θανασάκης ο πολιτευόμενος" το 1954. Επίσης ήταν φροντιστής στις παρακάτω ταινίες:

Είμαι παιδί σου μανούλα (Όλα για το παιδί της) (1958)
Ο θησαυρός του μακαρίτη (1959)
Ναυάγια της ζωής (1959)
Έρωτας... με δόσεις (1959)

Ηθοποιός
Ο Παντελής Παλιεράκης, έκανε την εμφάνισή του ως βοηθητικός ηθοποιός σε πολυάριθμες ταινίες της Φίνος Φιλμ ανάμεσα στις οποίες:

Το σωφεράκι (1953) νυχτερινός επιβάτης στο σαραβαλάκι
Λατέρνα, φτώχεια και φιλότιμο (1955) νευρικός οδηγός σπορ αμαξιού
Το ξύλο βγήκε από τον παράδεισο (1959) σοφέρ του Θεμιστοκλή Παπασταύρου
Οι δοσατζήδες (1959)
Έγκλημα στο Κολωνάκι (1960) αστυνόμος Β'
Μακρυκωσταίοι και Κοντογιώργηδες (1960) υπάλληλος καφενείου
Τα κίτρινα γάντια (1960) σοφέρ του Σταυρίδη
Κάτι να καίει (ταινία, 1964) οδηγός κρις κραφτ
Η χαρτοπαίχτρα (ταινία) (1965) αστυνόμος με πολιτικά κατά την έφοδο
Κορίτσια για Φίλημα (1965) σερβιτόρος
Γαμπρός απ´ το Λονδινο (1967) σερβιτόρος ζαχαροπλαστείου
Μια κυρία στα μπουζούκια (1968) σοφέρ της Καραγιάννη
Μια τρελλή... τρελλή... σαραντάρα (1970) σοφέρ της Βλαχοπούλου
Διακοπές στο Βιετνάμ (1971) μετρ εστιατορίου

Συγγραφικό έργο
Ο Παντελής Παλιεράκης το 1987 είχε γράψει τις αναμνήσεις του σε ένα βιβλίο με τίτλο "30 χρόνια πίσω από την κάμερα της φινος φιλμ" με συντάκτη του βιβλίου τον Αλκίνοο Μπουνιά.

Άλλες πτυχές της ζωής του
Στον κινηματογράφο, έκανε διεύθυνση παραγωγής στην δημοφιλή ταινία "Της κακομοίρας", το 1963, με τον Κώστα Χατζηχρήστο.

Ο ίδιος, ήταν προσωπικός φίλος με τον Φιλοποίμενα Φίνο, τον Αλέκο Σακελλάριο, τον Γιάννη Δαλιανίδη, αλλά και με την Αλίκη Βουγιουκλάκη και τον Δημήτρη Παπαμιχαήλ

Για την Αλίκη Βουγιουκλάκη μάλιστα, είχε δώσει συνέντευξη στην εκπομπή "Βίοι Αγίων", στη Μαλβίνα Κάραλη, το 1995.

Πέθανε στην Αθήνα, το 2005  .

Παραπομπές 

Έλληνες άνδρες ηθοποιοί κινηματογράφου
Πανελλήνιο πρωτάθλημα ποδοσφαίρου ανδρών 1906-1907

Το Πανελλήνιο πρωτάθλημα ποδοσφαίρου 1906-07 κατέκτησε ο περυσινός νικητής Εθνικός Γυμναστικός Σύλλογος, χωρίς προς το παρόν να είναι εξακριβωμένα περισσότερα στοιχεία για τη διοργάνωση. Καταγράφεται μόνο ο τελευταίος (τελικός;) αγώνας και συγκεκριμένα η νίκη 3-0 του πρωταθλητή επί του Πανελλήνιου Γυμναστικού Συλλόγου,  με άγνωστο να παραμένει εάν πήρε μέρος ο Σύλλογος Ποδοσφαιρίσεως Γουδή, το θεωρούμενο ως πρώτο σωματείο στην –τότε– χώρα που προς τα τέλη του 1906 ιδρύθηκε για την αποκλειστική ενασχόληση με το άθλημα.

Η επίσημη πλέον εισαγωγή του ποδοσφαίρου σε σχολικό και πανεπιστημιακό επίπεδο, προκάλεσε αρνητικές αντιδράσεις και η γενικότερη κίνηση γύρω από αυτό μειώθηκε προσωρινά εξαιτίας των επακόλουθων κρατικών απαγορεύσεων. Ωστόσο, η Επιτροπή Ολυμπιακών Αγώνων (ΕΟΑ, τώρα ΕΟΕ) και ο Σύνδεσμος Ελληνικών Αθλητικών Γυμναστικών Σωματείων (ΣΕΑΓΣ, πλέον ΣΕΓΑΣ) διοργάνωσαν στο Ποδηλατοδρόμιο του Νέου Φαλήρου ακόμη ένα ποδοσφαιρικό τουρνουά το Φεβρουάριο του 1907, με συμμετοχή τεσσάρων ομάδων, σύστημα νοκ άουτ και νικητή –επίσης– τον Εθνικό ΓΣ.

Η αναφερόμενη ύφεση της δραστηριότητας ενδέχεται να οδήγησε στη μη ανεξάρτητη διεξαγωγή του νέου πρωταθλήματος –αντίθετα δηλαδή από την προηγούμενη χρονιά– και την ένταξή του στα πλαίσια ενός ευρύτερου αθλητικού γεγονότος (πρακτική ακολουθούμενη σποραδικά κατά το μέλλον). Τέτοια υπήρξαν για το 1907 οι αθλητικοί και γυμναστικοί αγώνες της ΕΟΑ το Μάρτιο προς τιμήν της επίσκεψης του ιταλικού βασιλικού ζεύγους και οι συνδιοργάνωσης ΕΟΑ/ΣΕΑΓΣ ΣΤ΄ Πανελλήνιοι στίβου του Απριλίου με τους Α΄ Τακτούς (handicap) Φθινοπωρινούς τον Οκτώβριο. Σε κάθε έναν  από τους τρεις αγώνες μετείχαν οι σύλλογοι που διατηρούσαν τμήμα ποδοσφαίρου –και είχαν λάβει μέρος στο περυσινό πρωτάθλημα–, με πλήθος δε αποστολής που επέτρεπε επιλογές σε πιθανό καταρτισμό 11άδας: Πανελλήνιος ΓΣ (αντίστοιχα 25, 36 και 31 αθλητές), Εθνικός ΓΣ (24, 42 και 39), Πειραϊκός Σύνδεσμος (16, 19 και 17).

Σημειώσεις

Παραπομπές

Πηγές
Ανδρέας Μπόμης, Γκολ 2000 • Ένας αιώνας ποδόσφαιρο: αλμανάκ, ιστορία, σχόλια, Εκδόσεις Πελεκάνος, Αθήνα 2000, ISBN 978-000-4000-05-3
συλλογικό έργο, Ελληνικός αθλητισμός • Ιστορική αναδρομή 1896-1996 / Στατιστικά όλων των αθλημάτων, έκδοση Γενικής Γραμματείας Αθλητισμού (ΓΓΑ), Υφυπουργείο Αθλητισμού, Αθήνα 1997
Αθλητισμός και όψεις της αστικής κοινωνικότητας • Γυμναστικά και αθλητικά σωματεία 1870-1922, Χριστίνα Κουλούρη, έκδοση Κέντρου Νεοελληνικών Ερευνών, Εθνικό Ίδρυμα Ερευνών (ΕΙΕ), Αθήνα 1997, ISBN 960-7138-19-8 [προσβάσιμο και μέσω του academia.edu]
Παύλος Μανιτάκης, 100 χρόνια νεοελληνικού αθλητισμού • 1830-1930, ιδιωτική έκδοση, Αθήνα 1962.

Εγχώρια ποδοσφαιρικά πρωταθλήματα 1906-1907
Πανελλήνιο πρωτάθλημα ποδοσφαίρου